Jabarkan Sinopsis dari The Classic dalam bahasa melayu

Mengisahkan dua peristiwa melodrama percintaan sejati di antara seorang ibu dan anakya. Kisah si ibu, berlatarabelakangkan kisah imbas balik sekitar tahun 1968. Manakala kisah si anak, berlaku pada zaman sekarang.

Kisah bermula pada zaman sekarang, anak perempuan Joo-hee, Ji-hye sedang mengemas beberapa barang milik ibunya. Dia terjumpa akan sebuah kotak usang yang berisi diari dan beberapa pucuk surat yang mengisahkan tentang kehidupan ibunya di masa silam. (watak Joo-hee dan Ji-hye dilakonkan oleh Son Ye-jin). Ji-hye mula membaca sepucuk surat yang mengisahkan perkenalan antara ibunya dengan Yoon Tae Soo dan di dalam diari pula mengisahkan perkenalannya dengan Oh Joon-ha. Kisah mereka juga sama, antara perkenalan Ji-hye dengan seorang felo lelaki yang diminatinya, Oh Sang-min.

Kisah imbas balik, Joo-hee berasal dari keluarga yang berpengaruh di dalam bidang politik. Datuknya seorang anggota Kongres Korea Selatan. Dia ketika itu masih remaja mengikuti keluarganya pulang ke sebuah desa dalam daerah Suwon, Korea Selatan. Di situ, dia mula berkenalan dengan Joon-ha, seorang jejaka desa dari kasta orang kebanyakan. Mereka membuat janji temu pertama dengan meneroka kawasan persekitaran bersama sehingga Joo-hee mengalami kecederaan buku lali, demam teruk serta selesema selepas pertemuan itu. Ibu bapanya menentang perhubungan tersebut dan terus berpindah keluar dari desa tersebut. Sebelum berpisah, Joo-hee sempat menghadiahkan seutas rantai leher miliknya kepada Joon-ha sebagai tanda ingatan perkenalan dan berharap suatu hari mereka akan bertemu lagi.

Beberapa bulan  kemudian, Joon-ha menyambung pelajaran di peringkat menengah di sebuah sekolah di dalam bandar Suwon. Dia berkenalan dengan Tae-soo, Tae-soo diarahkan oleh ayahnya untuk memikat seorang gadis anak kepada anggota Kongres. Dia seorang yang naif tentang cinta lalu meminta bantuan Joo-ha agar menulis sepucuk surat untuk dihantar ke gadis tersebut. Dengan melihat gambar tersebut, Joon-ha tidak menyangka bahawa gadis tersebut adalah Joo-hee. yang dikenalinya beberapa bulan dahulu. Pada musim luruh, mereka dipertemukan sekali lagi di dalam sebuah persembahan muzikal dengan menyaksikan Joo-hee membuat persembahan dengan bermain piano mendendangkan lagu Beethoven-Sonata No. 8'''. Namun, perhubungan mereka terbatas dek kerana darjat, yang menyebabkan Joon-ha berjanji kepada keluarga Joo-hee agar Joo-hye segera dikahwinkan dengan Tae-soo. Dalam masa yang sama, Tae-soo mula menyedari tentang perhubungan antara Joo-hee dan Joon-ha, dan mengambil keputusan untuk menarik diri. Tindakannya mengundang padah, apabila dia dibelasah dengan teruk oleh bapanya kerana enggan menuruti arahannya. Tae-soo mengalami tekanan perasaan lalu mengambil keputusan untuk membunuh diri tetapi usaha tersebut digagalkan oleh Joon-ha.

Pada zaman sekarang pula, Ji-hye pula menaruh perasaan terhadap felonya, Sang-min tetapi terhalang dengan seorang rakan perempuannya, Soo-kyeong yang mengganggu perhubungannya. Asalnya, Soo-kyeong menaruh perasaan dahulu terhadap Sang-min, dan menyuruh Ji-hye sentiasa mengutus nota / kata-kata cinta kepada Sang-min dengan menggunakan nama Soo-kyeong sendiri. Pada hakikatnya, Sang-min sedar yang naluri hatinya  mulai terpaut terhadap Ji-hye tetapi mereka berdua  tidak dapat menjelaskan perkara yang sebenarnya.

Di masa lampau pula, Joon-ha yang kecewa akibat tidak dapat meneruskan lagi percintaanya lalu mengambil keputusan menjadi anggota tentera sebelum dikerahkan ke Vietnam. Semasa di sana, dia terkena bedilan dari letupan bom sehingga menyebabkan kedua-dua matanya menjadi buta. Selepas pulang ke Korea semula, dia bertemu dengan Joo-hee untuk memberitahu untuk tidak lagi meneruskan perhubungan tersebut. Joo-hee mulai tersedar akan masalah penglihatan Joon-ha dan mengetahui kekasihnya hanya berbohong sahaja dengan mengatakan dirinya sudah berkahwin dengan orang lain. Dengan kekecewaan itu, Joo-hee berkahwin dengan Tae-soo dan dikurniakan seorang anak perempuan, (Ji-hye) tiga tahun selepas itu.  Beberapa tahun kemudian, Tae-soo dan Joon-ha telah meninggal dunia. Dalam wasiat terakhir Joon-ha, dia berharap agar Joo-hee menaburkan abunya ke dalam sungai di mana mereka mula berkenalan suatu masa dahulu, disertakan juga untuk dia menyimpan kotak peribadinya dan memberitahu dia sudah berkahwin dan dikurniakan seorang anak lelaki selepas dari tarikh Joo-hee dan Tae-soo berkahwin. Peristiwa itu sampai sekarang diingati oleh Ji-hye walaupun dia masih kecil lagi. Ji-hye menceritakan peristiwa tragis itu kepada Sang-min, kedua-dua mereka turut menangis sebelum Sang-min menghadiahkan seutas rantai dari mendiang ayahnya kepada Ji-hye. Di situlah Ji-hye sedar bahawa Sang-min yang dicintainya adalah anak kepada Joon-ha. Mereka merasakan Joo-hee dan Joon-ha seperti ditakdirkan bertemu dan bersatu semula walaupun berada di zaman yang lain dan berjanji merealisasikan hajat mereka.